CELEX: C2006/022/14
Language: el
Date: 2006-01-28 00:00:00
Title: Υπόθεση C-406/05: Αίτηση για την έκδοση προδικαστικής αποφάσεως που υπέβαλε το Hoge Raad der Nederlanden, με απόφαση της  18ης Νοεμβρίου 2005 , στην υπόθεση Staatssecretaris van Financiën κατά P. Jurriëns Beheer BV

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/8
            
         Αίτηση για την έκδοση προδικαστικής αποφάσεως που υπέβαλε το Hoge Raad der Nederlanden, με απόφαση της 18ης Νοεμβρίου 2005, στην υπόθεση Staatssecretaris van Financiën κατά P. Jurriëns Beheer BV
   (Υπόθεση C-406/05)
   (2006/C 22/14)
   Γλώσσα διαδικασίας: η ολλανδική
   Με απόφαση της 18ης Νοεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 21 Νοεμβρίου 2005, το Hoge Raad der Nederlanden, στο πλαίσιο της διαφοράς μεταξύ Staatssecretaris van Financiën και P. Jurriëns Beheer BV που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των εξής ερωτημάτων:
   
               1)
            
            
               Εξαρτάται η εφαρμογή του άρθρου 13, B, αρχή και στοιχείο δ', αρχή και σημείο 6, της έκτης οδηγίας (1) επί της διαχειρίσεως αμοιβαίων κεφαλαίων μόνον από τη φύση της παρεχομένης υπηρεσίας ή και από την προϋπόθεση οι υπηρεσίες διαχειρίσεως να παρέχονται από το πρόσωπο το οποίο συνδέεται με έννομη σχέση με όσους έχουν μερίδιο στο σχετικό κεφάλαιο;
            
         
               2)
            
            
               Μπορεί η συμφωνημένη με ένα νομικό πρόσωπο υπηρεσία, η οποία όσον αφορά τις ασκούμενες δραστηριότητες συνίσταται στη διαχείριση αμοιβαίων κεφαλαίων, να θεωρηθεί διαχείριση υπό την έννοια της κατά το πρώτο ερώτημα απαλλαγής, αν εκείνος ο οποίος παρέχει την υπηρεσία προβαίνει στην παροχή αυτή υπό την ιδιότητά του ως διευθύνοντος συμβούλου του νομικού αυτού προσώπου;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49)